Στασίοικος Α΄

Ο Στασίοικος ήταν βασιλιάς του αρχαίου Μαρίου στην Κύπρο.

Διαδέχτηκε στον θρόνο τον Σασμά το 450 π.Χ. όταν ο Κίμων κατέλαβε το Μάριο και έδιωξε τον προηγούμενο βασιλιά που ακολουθούσε φιλοπερσική πολιτική. Ακολούθησε φιλοελληνική πολιτική, έχτισε νέο παλάτι σε μυκηναϊκό ρυθμό σε αντίθεση με το παλιότερο παλάτι που ήταν σε ανατολικό ρυθμό, επέβαλε τα ελληνικά ήθη στο βασίλειο του και έχτισε ναό της Αθηνάς σε λόφο έξω από την πόλη ορατό από μεγάλη απόσταση. Ο ναός έχει ανασκαφεί και έχουν βρεθεί πολλά αφιερώματα και αγάλματα της θεάς.

 Βιβλιογραφία 
Βάσσου Καραγιώργη, Αρχαία Κύπρος, Μορφωτικό ίδρυμα Εθνικής Τραπέζης, Αθήνα 1978

Κατηγορία:Βασιλείς του αρχαίου Μάριου